Document ID: /roh_data/filtered/fineweb-2-filterrobots_roh.jsonl.gz/39032

Lehre bei der kantonalen Verwaltung
Emprendissadi tar l'administraziun chantunala
Apprendistato presso l'Amministrazione cantonale
Champ d'incumbensas
Ti empostas rauba tar ils producents u tar las firmas da furniziun, controllas l'entrada correcta a maun da glistas da furniziun e procuras per ina magasinaziun irreproschabla. Ti enconuschas ils pretschs da vendita e das attenziun che tut saja etichettà correctamain. Ti enconuschas ils products en il sortiment e pos cussegliar la clientella en moda amicabla e cumpetenta. Cun instruments moderns per registrar datas survesas e coordineschas ti la circulaziun da rauba dals furniturs fin al post da vendita.
Ti vegns scolada/scolà en plirs champs d'activitad cun ils accents da furmaziun: enconuschientschas dal manaschi e dal sortiment, cussegliaziun, gestiun. La basa per la scolaziun manaschiala è – ultra da la promoziun da la part professiunala – il svilup da la cumpetenza metodica, sociala e persunala. Quai vul dir che ti t'acquistas durant tia scolaziun la savida e las enconuschientschas professiunalas da giudim ensi e che ti es en cas da dumagnar las pretensiuns en il sectur interuman e professiunal.
1 1/2 dis per emna scola professiunala
En cas da fitg bunas prestaziuns en scola po vegnir frequentada la scolaziun da maturitad professiunala en moda cumplementara a l'emprendissadi.
10 dis curs intermanaschials
La furmaziun da basa professiunala è l'emprim pass impurtant per tes futur professiunal prosperaivel. Suenter ta stat a disposiziun in grond dumber da furmaziuns supplementaras. In pèr exempels: